*Projekts*

MINISTRU KABINETA SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. |  2019. gada \_\_. \_\_\_\_\_\_\_\_\_\_\_  |

**.§**

Informatīvais ziņojums “Par Rail Baltica projekta ieviešanas gaitu un projektam nepieciešamo finansējumu 2019. gadā”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai satiksmes ministra iesniegto informatīvo ziņojumu.

2. Atļaut Satiksmes ministrijai veikt kārtējo pamatkapitāla palielināšanu sabiedrībā ar ierobežotu atbildību "Eiropas dzelzceļa līnijas" (turpmāk – Sabiedrība), ieguldot tajā finanšu līdzekļus 650 000 *euro* apmērā.

3. Atļaut Satiksmes ministrijai veikt vienreizēju iemaksu Sabiedrības pamatkapitālā, ieguldot tajā finanšu līdzekļus 100 000 *euro* apmērā.

4. Finanšu ministrijai palielināt apropriāciju Satiksmes ministrijas programmā 97.00.00 "Nozaru vadība un politikas plānošana" šā rīkojuma 2. un 3.punktā punktā minētajā apmērā resursiem no dotācijas no vispārējiem ieņēmumiem un paredzēt apropriāciju kategorijā "Akcijas un cita līdzdalība komersantu pašu kapitālā" Sabiedrības pamatkapitāla palielināšanai.

5. Satiksmes ministrijai kā Sabiedrības valsts kapitāla daļu turētājai veikt akciju kapitāla palielināšanu un nodrošināt, ka Sabiedrība turpina saglabāt Igaunijas un Lietuvas līdzdalības apjomam proporcionāli līdzvērtīgu kapitāla daļu apjomu Baltijas valstu kopuzņēmumā akciju sabiedrībā "RB Rail".

Ministru prezidents A.K. Kariņš

Valsts kancelejas direktors J.Citskovskis

Iesniedzējs:

Satiksmes ministrs T. Linkaits

Vīza:

Valsts sekretāra p.i. Dž. Innusa